Document ID: 31979D0575

ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιουνίου 1979 περί απορρίψεως του χαρακτηρισμού ως επιστημονικής της συσκευής με την ονομασία "Raytheon - mariners pathfinder radar system"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί ατελούς από τους δασμούς του κοινού δασμολογίου εισαγωγής αντικειμένων χαρακτήρα εκπαιδευτικού, επιστημονικού ή μορφωτικού(1),
τον κανονισμό (ΕΟΚ) αριθ. 3195/75 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(2), και ιδίως τα άρθρα 4 και 5,
Εκτιμώντας:
ότι, με επιστολή της 15ης Δεκεμβρίου 1978, η Βρετανική Κυβέρνηση εζήτησε από την Επιτροπή να θέσει σε λειτουργία τη διαδικασία που προβλέπεται από τα άρθρα 4 και 5 του κανονισμού (ΕΟΚ) αριθ. 3195/75, προς το σκοπό του χαρακτηρισμού της συσκευής με την ονομασία "Raytheon - mariners pathfinder radar system", προοριζομένης να χρησιμοποιηθεί στα πλαίσια μαθημάτων απομιμήσεως ραντάρ, που προορίζονται για αξιωματικούς του ναυτικού, σαν επιστημονικής ή μη, σε περίπτωση καταφατικής απαντήσεως, εάν συσκευές ισοδυνάμου επιστημονικής αξίας κατασκευάζονται επί του παρόντος στην Κοινότητα-
ότι, σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75, ομάδα εμπειρογνωμόνων, αποτελουμένη από εκπροσώπους όλων των Κρατών μελών, συνήλθε στις 27 Απριλίου 1979, στα πλαίσια της Επιτροπής Τελωνειακών Ατελειών, προς το σκοπό εξετάσεως της προκειμένης περιπτώσεως-
ότι, από αυτήν την εξέταση προέκυψε ότι η εν λόγω συσκευή είναι σύστημα ραντάρ το οποίο δεν διαθέτει τα αντικειμενικά χαρακτηριστικά που το κάνουν ιδιαίτερα κατάλληλο για επιστημονική έρευνα- ότι, η συσκευή αυτή αποτελεί στην πραγματικότητα ειδική εφαρμογή οργάνου έχοντος κανονικά τεχνικά χαρακτηριστικά- ότι, χρησιμοποιείται ευρύτατα, επί ναυτικών πλοίων και ποταμοπλοίων, ως όργανο ναυσιπλοΐας- ότι, η χρήση της εν λόγω συσκευής, στην προκειμένη περίπτωση, δεν αρκεί μόνη για να της προσδώσει το χαρακτήρα της επιστημονικής συσκευής και ότι, ως εκ τούτου, δεν πρέπει να θεωρείται ως επιστημονική συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συσκευή με την ονομασία "Raytheon - mariners pathfinder radar system" δεν πρέπει να θεωρείται ως επιστημονική συσκευή.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 13 Ιουνίου 1979.

Labels: 8
3
1